30 millió forintot szereztek meg a nyírbátori csalók áldozatuktól
Három férfi megállapodott abban, hogy legalább 30 millió forintot fognak úgy keresni, hogy kartondobozokat szalmával és földdel töltenek meg, majd eladják, mint ukrán zárjegyes cigarettát. Terveik szerint ezt többször megismételték volna. Be is szereztek több kartondobozt, azokat megtöltötték, majd lefóliázták. és már keresték is a vevőt.
A három férfi egyike az ismeretségi köréből szerzett vevőt. Ezután kibéreltek egy kisteherautót, amelyben elhelyezték a dobozokat, majd egyikőjük találkozott a vevővel egy mátészalkai parkolóban, ahol meg is kapta a pénzt.

 

Azt mondta, a pénzt tovább adja az ukrán eladóknak, majd fél óra múlva találkoznak a közelben.  

Fél óra múlva a csaló azzal futott vissza, hogy elvették tőle a pénzt, és a cigarettát sem kapta meg. A becsapott férfi feljelentést tett.

 

A csalók a pénzből autókat, műszaki cikkeket, ékszereket vettek, a maradékot pedig elköltötték.  

Akár több évre is börtönbe kerülhetnek.
Itthon csaló cigaretta krimi